Kostas Simitis

Kostas Simitis ( g. 1936 birželio 23 d. Pirėjuje, Atėnai) – teisėtyrininkas (civilistas), profesorius, publicistas, Graikijos politinis veikėjas. 1996–2004 m. Graikijos ministras pirmininkas.

Biografija 

1959 m. baigė Marburgo universitetą Vokietijoje, 1963 m. Londono ekonomikos mokyklą.

Dirbo teisės mokytoju, po 1967 m. karinio perversmo emigravo, dirbo Laisvosios Europos radijo laidų vedėju, 1969 m. Vokietijoje organizavo Demokratijos gynimo bendriją. 1970 m. Graikijos visuotinio socialistų judėjimo, PASOK vadovaujamo Angreas Papandreu, narys, 1974 m. vienas iš atnaujinto PASOK steigėjų.

1971–1977 m. Konstancos ir Gyseno Justaus Lybigo universitetų privatinės teisės, prekybos teisės profesorius, nuo 1977 m. Atėnų universiteto docentas.

1981 m. Graikijos parlamento narys, 1981–1985 – žemės ūkio ministras, 1985–1989 m. ekonomikos ministras, 1989–1993 m. švietimo ministras, 1993–1996 m. pramonės, energetikos, technologijos ir prekybos ministras, 1996–2004 m. Graikijos ministras pirmininkas. Su jo veikla siejamas Graikijos įstojimas į Europos Sąjungą.

1996–2004 m. PASOK pirmininkas, 2003 m. Socialistų Internacionalo pirmininko pavaduotojas.

Šaltiniai 

Graikijos ministrai pirmininkai
Graikijos žemės ūkio ministrai
Graikijos ekonomikos ministrai
Graikijos švietimo ministrai
Graikijos parlamento nariai